***Το καφέ της Χαράς*** είναι ο τίτλος ελληνικής κωμικής - αισθηματικής τηλεοπτικής σειράς που προβάλλεται από τον ΑΝΤ1. Οι τρεις πρώτοι κύκλοι της σειράς προβλήθηκαν από το 2003 έως το 2006. Ο τέταρτος κύκλος προβλήθηκε από τις 31 Δεκεμβρίου 2019 έως τις 11 Δεκεμβρίου 2020, ενώ ο πέμπτος και τελευταίος κύκλος προβλήθηκε από τις 15 Ιανουαρίου 2021 έως τις 6 Μαΐου 2021. 

Σκηνοθέτες της σειράς είναι ο Κώστας Λυχναράς (1ος κύκλος) και ο Τάκης Μιχαήλ (2ος έως 5ος κύκλος) και το σενάριο συνυπογράφουν ο Χάρης Ρώμας και η Άννα Χατζησοφιά. 

*Το καφέ της Χαράς* θεωρείται μια από τις γνωστότερες ελληνικές σειρές που δημιουργήθηκαν ποτέ, ενώ λόγω των διαρκών επαναλήψεων για πολλά χρόνια, η σειρά έχει θεωρηθεί καλτ.

Υπόθεση
-------

Η υπόθεση της σειράς διαδραματίζεται στο Κολοκοτρωνίτσι, ένα φανταστικό χωριό του νομού Αρκαδίας. Δήμαρχος του χωριού είναι ο Περίανδρος Πώποτας (Χάρης Ρώμας), γιος επίσης πρώην δημάρχου. Ο Πώποτας σπούδασε στο Λονδίνο, με μεταπτυχιακό στη λαογραφία. Ζει με τον γιο του, Εμμανουήλ ή Μανωλάκη (Πάρης Σκαρτσολιάς) και την οικιακή βοηθό του, Τασία (Μαρία Κανελλοπούλου), μια μεσήλικη γυναίκα, η οποία για χάρη του Περίανδρου και της αδελφής του Σταυρούλας (Τζόυς Ευείδη) δεν παντρεύτηκε. Στο χωριό ο δήμαρχος προσπαθεί να επιβάλει στους ανθρώπους την αρχή «Τάξις και ηθική», όντας πολέμιος του μοντερνισμού και του εκσυγχρονισμού. Θεωρώντας κάθε εξωτερική επιρροή μολυσματική για το χωριό και τις βουκολικές αρχές του, και κατά διαστήματα εκφράζει χαρά όταν κάτι τυχαίνει και το χωριό απομονώνεται από τον έξω κόσμο.

Μία ανύπαντρη μητέρα, η «πρωτευουσιάνα» και πρώην διαφημίστρια Χαρά Χάσκα (Ρένια Λουιζίδου), έρχεται από την Αθήνα να ζήσει στο χωριό μαζί με την κόρη της, Βάλια (Έφη Ρασιά), αφότου δέχεται ένα πισώπλατο πλήγμα σε προσωπικό και επαγγελματικό επίπεδο που την κάνει να αναθεωρήσει τη ζωή της γενικότερα. Κληρονομεί από μία θεία της ένα εγκαταλελειμμένο σπίτι και μαγαζί στο χωριό, όπου και θα ανοίξει μία μοντέρνα καφετέρια εμπνευσμένη από τα αθηναϊκά κοσμικά πρότυπα, το «Καφέ της Χαράς». Ο Περίανδρος εξοργίζεται από τη παρουσία της αλλά και τις ξενόφερτες προοδευτικές ιδέες που εκπροσωπεί. Προσπαθεί μάταια να τη διώξει, ενώ αντίθετα η Χαρά παρά την αρχική δυσπιστία που αντιμετωπίζει κερδίζει σιγά σιγά τις καρδιές των συγχωριανών της. Σταδιακά θα αναπτυχθεί ένας περίπλοκος έρωτας μεταξύ των δύο. 

Η αποκάλυψη της εκτός γάμου σχέσης τους, εντούτοις, είναι κάτι που τρομοκρατεί τον Περίανδρο, όντας παλαίμαχος των ηθών και των αξιών, με την Χαρά να προσπαθεί να του αποβάλλει τις όποιες ανησυχίες του. Γρήγορα, ωστόσο, οι αρραβώνες τους γίνονται είδηση στο χωριό, ενώ η Χαρά προσπαθεί να μετατραπεί σε πρότυπο συζύγου, εγκατεστημένη, παράλληλα, στο σπίτι του δημάρχου.

Παρά τις απόπειρες της Χαράς και του Περιάνδρου να βρουν μια κοινή γραμμή πορείας, όντες μέλλοντες σύζυγοι, η Χαρά συνειδητοποιεί σε πρώτο στάδιο την ουσιαστική τους διάσταση και δευτερευόντως μια τρομακτική -για εκείνην- μεταμόρφωση του εαυτού της σε μια υποτακτική και δίχως ανεξαρτησία φιγούρα, που ποτέ δεν επιθύμησε να πρεσβεύσει. Έτσι αποφασίζει, μαζί με την Βάλια, να εγκαταλείψει οριστικά το Κολοκοτρωνίτσι και τον Περίανδρο, αφήνοντας τα ηνία του καφέ στα χέρια της Σταυρούλας.

Παράλληλα, παρακολουθούμε και άλλες ιστορίες, όπως αυτή της καλοκάγαθης αδελφής του δημάρχου, Σταυρούλας, και του προβληματικού άνδρα της Βαγγέλη Φατσέα (Γεράσιμος Σκιαδαρέσης), την ιστορία δύο οικογενειών, των Πολυμενέων (Χριστίνα Τσάφου και Κώστας Φλωκατούλας) και των Πουλόπουλων (Φωτεινή Ντεμίρη και Βασίλης Χαλακατεβάκης), που διαρκώς τσακώνονται μεταξύ τους και τελικά καταλήγουν συμπέθεροι, των γραφικών χωρικών, το πάθος για έρωτα από τις δύο δασκάλες του χωριού (Σοφία Μουτίδου και Αναστασία Νίκου) και άλλα.

Ο τέταρτος και πέμπτος κύκλος διαδραματίζονται 14 χρόνια αργότερα. Το Καφέ της Χαράς έχει καταστραφεί ολοσχερώς από εμπρησμό χωρίς να υπάρχουν στοιχεία για τον ένοχο, παρά μόνο υπόνοιες. Ο Μάνος, πάλαι ποτέ Μανωλάκης, Πώποτας συναντιέται ξανά με τη -πλέον νομικό- Βάλια, η οποία επιστρέφει για να εξιχνιάσει το μυστήριο, ενώ αργότερα φτάνει στο χωριό και η μητέρα της, Χαρά. Πλέον, επικεντρωνόμαστε στην περίπλοκη σχέση της Βάλιας και του Μάνου και την άφιξη νέων προσώπων, συγγενών των γνώριμων ηρώων, αλλά και παντελώς αγνώστων, όπως της Στέλλας (Ζέτα Δούκα), η οποία πρόκειται να γίνει το νέο αντικείμενο του πόθου του Περίανδρου. Μεγάλη εντύπωση προκαλεί το γεγονός ότι ο Περίανδρος έχει αποσυρθεί πολλά χρόνια τώρα από τη θέση του δημάρχου. Τη θέση του αναλαμβάνει πλέον η αδερφή του, Σταυρούλα, που πολιορκείται ξανά από τον Φατσέα, ενώ έχουν έναν έφηβο γιο, τον Μιχαλάκη (Χρίστος Πιπεριάς-Σινανιώτης).

Επισκόπηση σειράς
-----------------

| Κύκλος | Επεισόδια | Α' Προβολή |
| --- | --- | --- |
| Πρεμιέρα κύκλου | Φινάλε κύκλου |
|  | **1** | 30 | 26 Σεπτεμβρίου 2003 | 18 Ιουνίου 2004 |
|  | **2** | 30 | 27 Σεπτεμβρίου 2004 | 27 Ιουνίου 2005 |
|  | **3** | 28 | 26 Σεπτεμβρίου 2005 | 26 Ιουνίου 2006 |
|  | **4** | 11 | 31 Δεκεμβρίου 2019 | 13 Μαρτίου 2020 |
| 12 | 25 Σεπτεμβρίου 2020 | 11 Δεκεμβρίου 2020 |
|  | **5** | 20 | 15 Ιανουαρίου 2021 | 6 Μαΐου 2021 |

Μουσική
-------

Στον δεύτερο και τρίτο κύκλο της σειράς ακούστηκαν 12 τραγούδια, σε στίχους Χάρη Ρώμα, τα οποία το 2005, κυκλοφόρησαν με τη μορφή cd από τη Heaven Music και τον τίτλο *Το καφέ του έρωτα*. Τα κομμάτια ερμήνευσαν ο Δημήτρης Μπάσης, η Λένα Αλκαίου, ο Γιώργος Λιανός και η Δόμνα Κουντούρη, ενώ τη μουσική συνέθεσαν οι: Στέφανος Κορκολής, Χριστόφορος Γερμενής, Θοδωρής Λαχανάς, Λεονάρδος Βαλενστάιν και Γρηγόρης Πετράκος.

Στον τέταρτο και πέμπτο κύκλο, οι στίχοι των κομματιών γράφτηκαν και πάλι από τον Χάρη Ρώμα. Ο Μιχάλης Χατζηγιάννης ανέλαβε τη σύνθεση και την ερμηνεία του τραγουδιού των τίτλων τέλους "Βάλε ένα καφέ", όπως και τα "Είμαι μόνο ένας άντρας" και "Το θαύμα". Στα τελευταία επεισόδια, ακούστηκε το τραγούδι "Αν χαθείς ξανά", σε σύνθεση Χρήστου Παπαδόπουλου κι ερμηνεία Πέγκυς Ζήνα. Τα κομμάτια κυκλοφορούν σε ψηφιακή μορφή από τη Heaven Music.

Γυρίσματα
---------

* Τα εξωτερικά πλάνα του χωριού (υποτιθέμενο Κολοκοτρωνίτσι) γυρίστηκαν στο χωριό Καρυά Αργολίδας.
* Τα εξωτερικά πλάνα του δημαρχείου γυρίστηκαν στα Μεταλλεία Λαυρίου.
* Το σχολείο του Κολοκοτρωνιτσίου είναι το 2ο Δημοτικό Σχολείο Περιστερίου. Έλεγαν για το 22ο δημοτικό σχολείο Κερατσινίου, όμως το χρώμα από τις πόρτες αποδεικνύει ότι είναι το 2ο δημοτικό σχολείο περιστεριου. Πρόκειται για δύο ίδια σχολεία. ) (
* 
* .
* Το παντοπωλείο των «Πολυμενέων» αποτελεί πραγματικό χώρο και βρίσκεται στον Κουβαρά Αττικής.
* Ο φούρνος των «Πουλόπουλων» βρίσκεται στον Κουβαρά Αττικής. Είναι πραγματικό κατάστημα το οποίο φημίζεται για το παραδοσιακό ψωμί του που ψήνεται σε ξυλόφουρνο.
* Η εκκλησία με το σιντριβάνι στον προαύλιο χώρο, βρίσκεται στον Κουβαρά Αττικής.
* Το σπίτι του «Πώποτα» και του «Φατσέα» δεν αποτελούν στούντιο αλλά πραγματικούς χώρους.
* Το καφενείο του «Φατσέα» βρίσκεται στην Πλάκα Κερατέας.
* Κάποια εσωτερικά γυρίσματα της σειράς έγιναν στο Studio ATA (Μελίσσια Αττικής).

Παραπομπές
----------

1. ↑  «MUSICAL - ΤΟ ΚΑΦΕ ΤΟΥ ΕΡΩΤΑ - Λεπτομέρειες Προϊόντος». *www.musical.gr*. Ανακτήθηκε στις 29 Απριλίου 2021.
2. ↑  «Το Καφέ της Χαράς: Θραύση κάνει το τραγούδι του Μιχάλη Χατζηγιάννη στο Youtube – ΒΙΝΤΕΟ». *www.enikos.gr*. Ανακτήθηκε στις 29 Απριλίου 2021.
3. ↑  «10 πράγματα που βάζουμε στοίχημα ότι δεν ήξερες για το «Καφέ της Χαράς»!». *Neopolis*. 4 Σεπτεμβρίου 2018. Ανακτήθηκε στις 14 Δεκεμβρίου 2019.
4. ↑  Λιανός, Νικόδημος (24 Αυγούστου 2018). «Χάρης Ρώμας: Το "νέο" Καφέ της Χαράς είναι γεγονός (video)». *www.naxospress.gr*. Νικόδημος Λιανός. Ανακτήθηκε στις 14 Δεκεμβρίου 2019.
5. 1 2  «Καταρράκτης Κουβαρά (εκεί γυρίστηκε το σείριαλ Το καφέ της Χαρας)». *Mapio.net*. Ανακτήθηκε στις 14 Δεκεμβρίου 2019.
6. 1 2 3  «Φώτα, κάμερα... απρόοπτα». *ΤΑ ΝΕΑ*. 25 Αυγούστου 2003. Ανακτήθηκε στις 14 Δεκεμβρίου 2019.
7. ↑  «Χάρτες Google - Η Εκκλησία του Καφέ της Χαράς». *Χάρτες Google*. Ανακτήθηκε στις 14 Δεκεμβρίου 2019.
8. ↑  ««Κολοκοτρωνίτσι», κι όμως υπάρχει!». *MARmaid*. 28 Νοεμβρίου 2017. Ανακτήθηκε στις 14 Δεκεμβρίου 2019.
9. ↑  Ξάνθος, Θανάσης (28 Νοεμβρίου 2018). «Δείτε πως είναι σήμερα το καφενείο του Φατσέα από το *Καφέ της Χαράς* (Φωτογραφίες)». *KoitaMagazine*. Ανακτήθηκε στις 14 Δεκεμβρίου 2019.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τηλεοπτικές σειρές του ΑΝΤ1 |
| --- |
|  |
| Δεκαετίας 1990 | 
* *Η Λάμψη* (1991)
* *Ανατολικός άνεμος* (1992)
* *Τμήμα Ηθών* (1992)
* *Ανατομία ενός εγκλήματος* (1992)
* *Της Ελλάδος τα παιδιά* (1993)
* *Οι Μεν Και Οι Δεν* (1993)
* *Καλημέρα Ζωή* (1993)
* *Καθένας με την τρέλα του* (1994)
* *Πάτερ ημών* (1994)
* *Το τρίτο στεφάνι* (1995)
* *Η πρόβα του νυφικού* (1995)
* *Σοφία Ορθή* (1996)
* *Εκείνες κι εγώ* (1996)
* *Και οι παντρεμένοι έχουν ψυχή* (1997)
* *Εγκλήματα* (1998)
* *Άγγιγμα ψυχής* (1998)
* *Νταντά για όλες τις δουλειές* (1998)
* *Επιθυμίες* (1998)
* *Κωνσταντίνου και Ελένης* (1998)
 |
|  |
| Δεκαετίας 2000 | 
* *Άνω κάτω* (2000)
* *Μαύρος ωκεανός* (2000)
* *Λίφτινγκ* (2001)
* *Άκρως Οικογενειακόν* (2001)
* *Για μια γυναίκα και ένα αυτοκίνητο* (2001)
* *Βότκα πορτοκάλι* (2001)
* *Τα φιλαράκια* (2002)
* *Οι Στάβλοι της Εριέτας Ζαΐμη* (2002)
* *Η αγάπη ήρθε από μακριά* (2002)
* *Το καφέ της Χαράς* (2003)
* *Μη μου λες αντίο* (2004)
* *Έρωτας* (2005)
* *Θα βρεις το δάσκαλό σου* (2005)
* *Της Αγάπης Μαχαιριά* (2006)
* *Δεληγιάννειον Παρθεναγωγείον* (2007)
* *Φίλα τον Βάτραχό σου* (2007)
* *Λόλα* (2008)
* *Εργαζόμενη Γυναίκα* (2009)
* *Κάρμα* (2009)
 |
|  |
| Δεκαετίας 2010 | 
* *Ο πόλεμος των άστρων* (2010)
* *Το αμάρτημα της μητρός μου* (2012)
* *Ελεύθερος κι ωραίος* (2012)
* *Μπρούσκο* (2013)
* *Ταμάμ* (2014)
* *Οι Συμμαθητές* (2014)
* *Δίδυμα Φεγγάρια* (2015)
* *Στο καλό γλυκιά μου συμπεθέρα* (2016)
* *Daddy Cool* (2016)
* *Παρθένα Ζωή* (2017)
* *Κάτι Χωρισμένα Παλικάρια* (2017)
* *Γυναίκα Χωρίς Όνομα* (2018)
* *Η Επιστροφή* (2018)
* *Άγριες Μέλισσες* (2019)
* *Αν Ήμουν Πλούσιος* (2019)
 |
|  |
| Δεκαετίας 2020 | 
* *Ήλιος* (2020)
 |

 |